b'\n_START_ARTICLE_\nAmin Skov\n_START_SECTION_\nBaggrund\n_START_PARAGRAPH_\nHan blev f\xc3\xb8dt i Shiraz i Iran, og kom til Danmark som 7-\xc3\xa5rig med sin familie. Han voksede op n\xc3\xa6r T\xc3\xb8ll\xc3\xb8se._NEWLINE_Han fik sit f\xc3\xb8rste job som 13-\xc3\xa5rig, som opvasker i Vejle. Inden han var fyldt 18 var han avanceret til kok, tjener og til sidst restaurantchef. Da han var 19 \xc3\xa5bnede han sin f\xc3\xb8rste caf\xc3\xa9 sammen med to kompagnoner._NEWLINE_Han er k\xc3\xa6reste med Maria Skov og sammen har de to b\xc3\xb8rn, Oliver og Laura.\n_START_SECTION_\nVejleg\xc3\xa5rden-konflikten\n_START_PARAGRAPH_\nHan blev landskendt, da han n\xc3\xa6gtede at tegne overenskomst med fagforbundet 3F, som det ellers er kutyme, og i stedet valgte Kristelig Fagforening (Krifa). Under konflikten blev Vejleg\xc3\xa5rdens blandt andet offentliggjort, via retssag om mangelfuldt ans\xc3\xa6ttelsesbevis samt usaglig opsigelse af en kok, i marts 2012, som Vejleg\xc3\xa5rden senere tabte. Kokken blev tildelt en erstatning p\xc3\xa5 89.494 kr. af retten i Kolding. Her kom det frem at arbejdstiden for kokke p\xc3\xa5 Vejleg\xc3\xa5rden, henviste til Arbejdsmilj\xc3\xb8lovens regler, og ikke til en Krifa overenskomst.  _NEWLINE_Udover den egentlige Vejleg\xc3\xa5rden-konflikt blev Skov involveret i en sag med 3F gennem hans reng\xc3\xb8ringsvirksomhed OL-Reng\xc3\xb8ring efter at et lettisk \xc3\xa6gtepar havde henvendt sig til fagforeningen i oktober 2012._NEWLINE_\xc3\x85ret efter i oktober 2013 indgik Skov og 3F et forlig, hvor han erkendte at have overtr\xc3\xa5dt arbejdstidsloven og loven om ans\xc3\xa6ttelsesbeviser og skulle betale 45.000 kroner i erstatning til \xc3\xa6gteparret._NEWLINE_Den 21. december 2012 br\xc3\xa6ndte en mindre del af Restaurant Vejleg\xc3\xa5rden, og Amin Skov Badrbeigi h\xc3\xa6vdede selv, at det var et brand-attentat. Den 22. januar 2013 blev han sigtet af Politiet for selv at have anlagt branden. Han var i grundlovsforh\xc3\xb8r den 23. januar, og anklageren rejste krav om varet\xc3\xa6gtsf\xc3\xa6ngsling i 4 uger, men han blev dog l\xc3\xb8sladt efter forh\xc3\xb8ret. _NEWLINE_Et par m\xc3\xa5neder efter branden, den 4. marts 2013, meddelte Amin Skov at Restaurant Vejleg\xc3\xa5rden var g\xc3\xa5et konkurs._NEWLINE_Skov forklarede konkursen med at den faglige konflikt havde kostet meget,_NEWLINE_og at politiets fortsatte sigtelse bet\xc3\xb8d at han ikke kunne f\xc3\xa5 udbetalt erstatning fra forsikringsselskabet._NEWLINE_I juli 2013 frafaldt politiet sigtelsen mod Skov, og nogle m\xc3\xa5neder senere rejste han et erstatningssag mod Syd\xc3\xb8stjyllands Politi med et krav p\xc3\xa5 1,5 millioner kroner, dels for sin frihedsber\xc3\xb8velse og dels for de \xc3\xb8konomiske f\xc3\xb8lger af sigtelsen. Dette krav blev dog afvist f\xc3\xb8rst af statsadvokaten i Viborg og siden af Rigsadvokaten.'